1998R0444 — FI — 27.02.1998 — 000.002

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

Muutettu:

Oikaisu

▼B

KOMISSION ASETUS (EY) N:o 444/98,

annettu 25 päivänä helmikuuta 1998,

vilja- ja riisialan tuonti- ja vientitodistusten järjestelmän soveltamista koskevista erityisistä yksityiskohtaisista säännöistä annetun asetuksen (EY) N:o 1162/95 muuttamisesta

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon vilja-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 1766/92 ( 1 ), sellaisena kuin se on viimeksi muutettuna komission asetuksella (EY) N:o 923/96 ( 2 ), ja erityisesti sen 9 artiklan 2 kohdan ja 13 artiklan 11 kohdan,

ottaa huomioon riisin yhteisestä markkinajärjestelystä 22 päivänä joulukuuta 1995 annetun neuvoston asetuksen (EY) N:o 3072/95 ( 3 ), sellaisena kuin se on muutettuna asetuksella (EY) N:o 192/98 ( 4 ), ja erityisesti sen 9 artiklan 2 kohdan ja 13 artiklan 15 kohdan,

ottaa huomioon maataloustuotteiden tuonti-, vienti- ja ennakkovahvistustodistusten järjestelmän soveltamista koskevista yhteisistä yksityiskohtaisista säännöistä 16 päivänä marraskuuta 1988 annetun komission asetuksen (ETY) N:o 3719/88 ( 5 ), sellaisena kuin se on viimeksi muutettuna asetuksella (EY) N:o 1404/97 ( 6 ),

sekä katsoo, että

vilja- ja riisialan tuonti- ja vientitodistusten järjestelmän soveltamista koskevista erityisistä yksityiskohtaisista säännöistä 23 päivänä toukokuuta 1995 annetun komission asetuksen (EY) N:o 1162/95 ( 7 ), sellaisena kuin se on viimeksi muutettuna asetuksella (EY) N:o 932/97 ( 8 ), 7 artiklan 1 kohdassa vahvistetaan erityisesti CN-koodeihin 1702 30, 1702 40, 1702 90 ja 2106 90 kuuluvien tuotteiden vientitodistusten voimassaoloaika; tämä voimassaoloaika on vahvistettu neljännen todistuksen antamista seuraavan kuukauden loppuun; voimassaoloaika vahvistetaan markkinoiden tarpeiden ja moitteettoman hallinnon vaatimusten mukaisesti,

tiettyjen viljasta valmistettujen tuotteiden markkinoiden erityispiirteet markkinointivuoden lopussa aiheuttavat sen, että on toivottavaa sovittaa yhteen vanhan ja uuden markkinointivuoden todistusten myöntäminen, jottei perunoiden ja maissin uutta satoa edeltävään kauteen sidottaisi suuria määriä; markkinoiden moitteettoman hallinnon varmistamiseksi on syytä säätää, että markkinointivuoden lopussa tiettyjen viljasta valmistettujen tuotteiden tietyt vientitodistukset edellyttävät vientiin liittyvien tullimuodollisuuksien täyttämistä viimeistään 30 päivänä kesäkuuta sekä suoran viennin yhteydessä että maataloustuotteiden vientituen maksamisesta ennakolta 4 päivänä maaliskuuta 1980 annetun neuvoston asetuksen (ETY) N:o 565/80 ( 9 ), sellaisena kuin se on muutettuna asetuksella (ETY) N:o 2026/83 ( 10 ), 4 ja 5 artiklassa tarkoitetun järjestelmän osana tapahtuvan viennin yhteydessä; tällä rajoituksella poiketaan komission asetuksen (ETY) N:o 3665/87 ( 11 ), sellaisena kuin se on viimeksi muutettuna asetuksella (EY) N:o 2114/97 ( 12 ), 27 artiklan 5 kohdan ja 28 artiklan 5 kohdan säännöksistä; markkinointivuoden viimeisten päivien ja uuden markkinointivuoden ensimmäisten kuukausien aikana on syytä säilyttää samanlainen todistusten voimassaolon rajoittamista koskeva toimenpide säätämällä todistusten voimassaoloajaksi 30 päivää antamispäivästä alkaen,

asetuksen (ETY) N:o 3719/88 13 a artiklassa säädetään mahdollisuudesta antaa todistuksia useille samaan tuoteluokkaan kuuluville tuotteille, jos kyseinen luokka on vahvistettu, asetuksen (EY) N:o 1162/95 4 artiklan 1 ja 2 kohdassa sallitaan tiettyjen tuotteiden osalta jo todistusten antaminen kahteen tai useampaan peräkkäiseen kaksitoistanumeroiseen alaluokkaan kuuluville tuotteille; kyseistä 4 artiklaa on selkiytettävä asetuksesta (ETY) N:o 3719/88, sellaisena kuin se on muutettuna asetuksella (EY) N:o 1199/95 ( 13 ), johtuvien horisontaalisten säännösten mukaisesti määrittelemällä ne tuoteluokat, jotka ovat oikeutettuja 13 a artiklassa tarkoitetun kaltaiseen vientitukeen, ja

tässä asetuksessa säädetyt toimenpiteet ovat viljan hallintokomitean lausunnon mukaiset,

ON ANTANUT TÄMÄN ASETUKSEN: